CELEX: 32013R0273
Language: sl
Date: 2013-03-19 00:00:00
Title: Izvedbena uredba Komisije (EU) št. 273/2013 z dne 19. marca 2013 o uvrstitvi določenega blaga v kombinirano nomenklaturo

23.3.2013   
            
            
               SL
            
            
               Uradni list Evropske unije
            
            
               L 84/1
            
         IZVEDBENA UREDBA KOMISIJE (EU) št. 273/2013
   z dne 19. marca 2013
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo (2).
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. marca 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Elektronska naprava (t. i. „analizator telesne sestave“), ki ima prikazovalni zaslon in mere približno 30 × 30 × 4 cm, z naslednjimi sestavnimi deli:
                              
                                          —
                                       
                                       
                                          za tehtanje: tehtalno celico in strojno opremo za obdelavo ter prikaz teže,
                                       
                                    
                                          —
                                       
                                       
                                          za merjenje: dve elektrodi na zgornji ploskvi tehtnice, upravljalne gumbe in strojno opremo za obdelavo ter prikaz meritev.
                                       
                                    Naprava prek dveh elektrod na zgornji ploskvi pošlje električne tokove in na podlagi bioimpedance določi na primer odstotek telesne maščobe, mišic, kostne mase, vode v telesu.
                              Naprava se lahko uporablja tudi samo kot tehtnica.
                              Naprava lahko shranjuje podatke desetih uporabnikov. Prikazuje lahko vrednosti dveh meritev na uporabnika.
                              Naprava je zasnovana za domačo uporabo.
                           
                        
               
                  8423 10 90
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature in besedilo oznak KN 8423, 8423 10 in 8423 10 90.
                  Naprava je sestavljen izdelek iz delov, uvrščenih v poglavji 84 in 90. Na podlagi splošnega pravila 3(b) se uvrsti, kot bi bil iz dela, ki daje izdelku njegov bistveni značaj.
                  Zaradi svojih objektivnih značilnosti, in sicer merilnega sistema z le dvema elektrodama, se šteje, da daje del za tehtanje napravi njen bistveni značaj.
                  Naprava se zato uvrsti pod oznako KN 8423 10 90 kot osebne tehtnice.
               
            
                  
                              2.
                           
                           
                              Elektronska naprava (t. i. „analizator telesne sestave“), ki ima obliko osebne tehtnice, prikazovalni zaslon in mere približno 36 × 32 × 6 cm, z naslednjimi sestavnimi deli:
                              
                                          —
                                       
                                       
                                          za tehtanje: tehtalno celico ter strojno opremo za obdelavo in prikaz teže,
                                       
                                    
                                          —
                                       
                                       
                                          za merjenje: ločen ročaj s štirimi elektrodami, štiri elektrode na zgornji ploskvi tehtnice, upravljalne gumbe ter strojno opremo za obdelavo in prikaz meritev.
                                       
                                    Naprava prek sistema osmih elektrod na ročajih in zgornji ploskvi z večfrekvenčno meritvijo pošlje električne tokove in na podlagi bioimpedance določi na primer odstotek telesne maščobe, težo telesne maščobe, indeks telesne teže (BMI), težo skeletnih mišic, vodo v telesu.
                              Napravo lahko uporabljajo zdravstveni delavci, zlasti pri diagnosticiranju debelosti, ali drugi uporabniki, in sicer za namene pridobivanja informacij o svojem fizičnem stanju, preverjanja ali izboljšanja tega stanja v športne namene ali v namene izboljšanja videza.
                              Naprava se lahko uporablja tudi samo kot tehtnica.
                              Naprava lahko shranjuje podatke 99 uporabnikov in 300 meritev. Podatki se lahko z USB-pomnilniškim ključem prenesejo na računalnik.
                           
                        
               
                  9031 80 38
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 9031, 9031 80 in 9031 80 38.
                  Uvrstitev pod tarifno številko 9018 kot medicinski instrumenti ali aparati je izključena, saj se naprava na splošno ne uporablja v strokovni praksi (glej prvi odstavek pojasnjevalnih opomb HS k tarifni številki 9018).
                  Naprava je sestavljen izdelek iz delov, uvrščenih v poglavji 84 in 90. Na podlagi splošnega pravila 3(b) se uvrsti, kot bi bil narejen iz dela, ki daje izdelku njegov bistveni značaj.
                  Zaradi svojih objektivnih značilnosti, in sicer uporabljene merilne tehnologije, se šteje, da daje del za merjenje napravi bistveni značaj.
                  Naprava se zato uvrsti pod oznako KN 9031 80 38 kot drugi elektronski instrumenti za merjenje.
               
            
                  
                              3.
                           
                           
                              Elektronska naprava (t. i. „analizator telesne sestave“), ki ima ploskev za tehtanje in dvignjeni del z nadzorno ploščo, na kateri je prikazovalni zaslon, z merami približno 120 × 87 × 52 cm in naslednjimi sestavnimi deli:
                              
                                          —
                                       
                                       
                                          za tehtanje: tehtalno celico ter strojno opremo za obdelavo in prikaz teže,
                                       
                                    
                                          —
                                       
                                       
                                          za merjenje: dva ločena ročaja s po dvema elektrodama, štiri elektrode na zgornji ploskvi tehtnice, upravljalne gumbe ter strojno opremo za obdelavo in prikaz meritev.
                                       
                                    Naprava prek sistema osmih elektrod na ročajih in zgornji ploskvi z večfrekvenčno meritvijo pošlje električne tokove ter na podlagi bioimpedance določi na primer celično tekočino, zunajcelično tekočino, proteinsko maso, mineralno maso, težo telesne maščobe, vodo celotnega telesa, pusto maso, indeks telesne teže (BMI), težo skeletnih mišic.
                              Naprava je opremljena z naslednjimi vmesniki:
                              
                                          —
                                       
                                       
                                          RJ45,
                                       
                                    
                                          —
                                       
                                       
                                          USB,
                                       
                                    
                                          —
                                       
                                       
                                          RS232,
                                       
                                    
                                          —
                                       
                                       
                                          priključkom 25 pin D-sub.
                                       
                                    Napravo lahko uporabljajo zdravstveni delavci, zlasti pri diagnosticiranju debelosti, ali drugi uporabniki, in sicer za pridobivanje informacij o svojem fizičnem stanju, preverjanja ali izboljšanja tega stanja, v športne namene ali v namene izboljšanja videza.
                              Napravo je mogoče povezati z računalnikom ali tiskalnikom.
                           
                        
               
                  9031 80 38
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 9031, 9031 80 in 9031 80 38.
                  Uvrstitev pod tarifno številko 9018 kot medicinski instrumenti ali aparati je izključena, saj se naprava na splošno ne uporablja v strokovni praksi (glej prvi odstavek pojasnjevalnih opomb HS k tarifni številki 9018).
                  Naprava je sestavljen izdelek iz delov, uvrščenih v poglavji 84 in 90. Na podlagi splošnega pravila 3(b) se uvrsti, kot bi bil iz dela, ki daje izdelku njegov bistveni značaj.
                  Zaradi svojih objektivnih značilnosti, in sicer uporabljene merilne tehnologije, se šteje, da daje del za merjenje napravi bistveni značaj.
                  Naprava se zato uvrsti pod oznako KN 9031 80 38 kot drugi elektronski instrumenti za merjenje.